Navarra Suma talde parlamentarioari atxikita dagoen foru parlamentari Cristina Ibarrola andreak idatzizko galdera aurkeztu du (10-22/PES-00312), jakin nahi baitu “non banatu ziren NOPLOIk Sodena, Albyn eta CENen arteko akordioaren esparruan erositako 1.000 FFP2 maskarak”. Hona Nafarroako Gobernuko Osasuneko kontseilariak ematen dion informazioa:

1.000 maskarak Albyn Medicali erosi zitzaizkion 2020ko maiatzeko bigarren hamabostaldian.

Lan Osasunaren Zerbitzuan banatu ziren. Zehazki:

1. Laneko Arriskuen Prebentziorako Ataleko eta Istripuen Prebentziorako Unitateko teknikariei, bisitak egiteko enpresetara (kasu multzoa zuten enpresak, UVESAren hiltegiko eta nekazaritzako elikagaien sektoreko covid agerraldiak, etab.) eta zentro soziosanitarioetara (zaharren egoitzak eta desgaitasuna duten pertsonen egoitzak).
2. Lan arloko Balorazio Klinikoaren eta Ikuskatzailetza Medikoaren Ataleko langileei, kontsultetan pertsonak artatzen jarraitu baitzuten, konfinamendu gordineneko egunetan izan ezik.
3. Halaber, Lan Osasunaren Zerbitzuko langile bereziki sentikorrei maskarak eman zitzaizkien, eta Zerbitzuan toki itxietan bilerak egiteko ere erabili ziren.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 31n

Osasuneko kontseilaria: Santos Induráin Orduna